cyanic-selkie/wikianc huggingface dataset:
Փոքր ջրցուլ
Ընդհանուր բնութագիր
Ջրցուլի հասակը հասնում է ընդամենը 36 սանտիմետրի։ Քաշը կշռվում է 136-145 գրամ, իսկ թևերի երկարությունը հասնում է մոտ 15 սմ-ի։ Փոքր ջրցուլն միակ դասի ներկայացուցիչն է, որի արուն և էգը տարբերվում են իրենց գունավորմամբ։ Արուն հիմնականում ունենում է սև - կանաչ գույներ գլխի վրա, թևերը հիմնականում գտնվում են մեջքի վրա, պարանոցը և փետուրների ծայրերը ունեն սպիտակ գունավորում։ Կտուցը դեղին-կանաչավուն է։ Էգի թիկունքն ունի հիմնականում շագանակագույն գունավորում։ Գլուխը և պարանոցը ունեն կաքավաքարային գույն։ Իգական սեռի մոտ կտուցը դեղին և մուգ դարչնագույն երանգավորում է ստանում մինչև վերջ։
Տարածվածություն
Փոքր ջրցուլը տարածված է Եվրոպայում, Միջին Ասիայում, Արևմտյան Հնդկաստանում, Աֆրիկայում և Ավստրալիայում։ Եվրոպական ջրցուլները չվող թռչուններ են ձմռանը չվում են դեպի Աֆրիկա։ Ռուսաստանում փոքր ջրցուլին կարելի է հանդիպել եվրոպական մասում (հիմանակնում՝ հյուսիսում մինչև Սանկտ-Պետերբուրգ) և Արևմտյան Սիբիրում ։
Կենսակերպ
Փոքր ջրցուլները տարածված են փոքր և խոշոր ջրավազանների ափերին։ Այս թռչունը վարում է շատ զգույշ ապրելակերպի, լողումէ երկար մատների վրա, սակայն ոտքերը բռունցք անելով։ Չի թռչում ոչ այնքան շատ, միայն կարճ հեռավորությունների վրա, շատ ցածր ջերմաստիճանի կամ ջրերի մակերեսի վրա։ Ակտիվ է հիմնականում գիշերը։ Եվրոպայում թռչում է ապրիլին և մայիսին, ձմռանը, կամ օգոստոս-սեպտեմբեր ամիսներին։ Ինչպես մեծ ջրցուլները, այնպես էլ փոքրերը մեկնում են ձմռանը առանց հոտ ձևավորելու։ Շատ հաճախ գիշերը թռչում են։
Ձայն
Գարնանը արուի երգը ձայնը շատ խուլ է միակ ձայնը, որ լսվում է դա «կռո - կռո» կամ «վռո - վռո» հնչյուններն են մեկը մեկին հաջորդելով ։ Թռչունը երգում է 2-3 վայրկյան։ Սակայն, երգում են հիմնականում երեկոյան ժամերին։
Ենթատեսակներ
Փոքր ջրցուլն ունի 3 տեսակ՝
Արտաքին հղումներ
Կատեգորիա:Եվրասիայի թռչուններ Կատեգորիա:Աֆրիկայի թռչուններ Կատեգորիա:Ռուսաստանի թռչուններ Կատեգորիա:Վտանգված տեսակներ Կատեգորիա:Եվրոպայի թռչուններ Կատեգորիա:Կենտրոնական Ասիայի թռչուններ
Էդուարդ Մարոու
Էդուարդ Մարոու (Edward R. "Ed" Murrow, ), ամերիկյան հեռուստատեսության և ռադիոյի հայտնի լրագրող։ Ճանաչում է ձեռք բերել Մեծ Բրիտանիայի համար մղվող ճակատամարտի ժամանակ Լոնդոնից հեռարձակված իր ռադիոռեպորտաժների շնորհիվ, որոնք հսկայական լսարաններ են հավաքել ԱՄՆ-ում և Կանադայում։ Որոշ պատմաբաններ Մարոուին համարում են լրագրության պատմության խոշորագույն դեմքերից մեկը։ Մարոուի ռեպորտաժները միշտ աչքի են ընկել անկեղծությամբ ու ազնվությամբ։ Առաջիններից մեկն է եղել, որ լրատվական ռեպորտաժներ է վարել հեռուստատեսությունում։ 1954 թվականին Մարոուի հեռարձակումները հանգեցրել են նրան, որ հանրապետական ​​սենատոր Ջոզեֆ Մաքարթին քննադատվել է հասարակության կողմից, և նրա  գործունեությունն անկում է ապրել։
Կենսագրություն
Ծնվել է Հյուսիսային Կարոլինայում՝ քվակերների ընտանիքում։ 1926 թվականին՝ միջնակարգ դպրոցն ավարտելուց հետո, Պուլմանում ընդունվել է Վաշինգտոնի նահանգային քոլեջ (այժմ՝ Վաշինգտոնի պետական համալսարան) և ստացել է լեզվաբանի դիպլոմ։ 1930 թվականին՝ բակալավրի կոչում ստանալուց հետո, նա վերադարձել է Նյու Յորք։
1932-1935 թվականներին եղել է միջազգային կրթության ինստիտուտի փոխտնօրեն, արտասահմանյան փախստական գիտնականների օգնության Շտապ հանձնաժողովի քարտուղարի տեղակալ. օգնել է անվանի գերմանացի գիտնականներին, որոնք կորցրել էին իրենց աշխատանքը կամ փախել էին նացիստական ռեժիմից։
1935 թվականին միացել է CBS ամերիկյան հեռուստառադիոցանցին՝ որպես բանակցությունների և կրթական ճյուղի տնօրեն և աշխատել է այս ընկերությունում իր ամբողջ գործունեության ընթացքում։ Բացի հաղորդավար Բոբ Թրաուտից, հեռուստաալիքում այն ժամանակ առհասարակ նորությունների բաժին չկար։ 1937 թվականին Մարոուն ուղևորվել է Լոնդոն՝ որպես CBS-ի եվրոպական մասնաճյուղի տնօրեն։ Եվրոպայի մայրցամաքային երկրների համար համանման պաշտոնում աշխատանքի է ընդունել Ուիլիամ Շիրերին։ Նրա աշխատակից լրագրողները հետագայում կոչվել են «Մարոուի տղաներ»։
2005 թվականին Ջորջ Քլունին նկարահանել է «Բարի գիշեր և հաջողություն» պատմավավերագրական ֆիլմը, որը պատմում է Մարոուի և սենատոր Մաքարթու հակամարտության մասին. վերջինիս Մարոուն մեղադրել էր դեմագոգիայի և ամերիկացիների ժողովրդավարական իրավունքների խախտման մեջ։ Երբ Քլունին հարցրել են, թե ինչու նա անձամբ չի կատարել լրագրողի դերը, նա պատասխանել է.
Հայտնի խոսքեր
Այն կարող է ուսուցանել, լուսավորել և նույնիսկ ոգեշնչել այնքան ժամանակ, քանի դեռ մարդիկ այն ճիշտ են օգտագործում։ Հակառակ դեպքում այն ընդամենը արկղ է՝ լարերով և լամպերով։
— RTNDA համագումարի ժամանակ, 1958 թվականի հոկտեմբերի 15
Ոչ ոք չի կարող վախեցնել ամբողջ ազգին, եթե ինքը ազգը չօգնի այդ հարցում։
— Աշխատակիցների ժողովի ժամանակ ունեցած ելույթից, 1954 թվական, մարտի 9-ը
Մենք գործով պնդում և ապացուցում ենք, որ պաշտպանում ենք ազատությունը, որտեղ էլ որ այն լինի։ Բայց մենք չենք կարող պաշտպանել ազատությունը երկրի սահմաններից դուրս, եթե ունակ չենք այն պաշտպանել ներսում։
Ծանոթագրություններ
Կատեգորիա:Ամերիկացի լրագրողներ Կատեգորիա:Ամերիկացիներ իռլանդական ծագմամբ Կատեգորիա:Թոքի քաղցկեղից մահացածներ
Ֆիմի (այլ կիրառումներ)
Ֆիմի, կարող է վերաբերել՝
Վազիրիստանի հակամարտության ժամանակագրություն
Հակամարտություն Վազիրիստանում՝ զինված դիմադրություն Վազիրիստանի աֆղանական կլանների և Պակիստանի կենտրոնական կառավարության միջև։ Հակամարտությունը կարելի է դասակարգել, ինչպես քաղաքացիական հակամարտություն, այնպես էլ գլոբալ պատերազմ ահաբեկչության դեմ։ Պատերազմի պատճառներից մեկը դարձավ Աֆղանստանում ԱՄՆ-ի հակաահաբեկչական գործողությունները և Թալիբանի ու Ալ-Քաիդայի առաջնորդների դուրս մղումը Պակիստանի տարածքից։
Պատերազմի առաջին փուլը (2004-2006)
2004 թվականի հունվարի 8-ին Պակիստանում սկսվեցին զանգվածային ռազմական գործողություններ «օտարերկրյա ահաբեկիչներին» ոչնչացնելու համար, որի հաջող ավարտի մասին հայտարարվեց 2004 թվականի մարտի 28-ին ։ Այնուամենայնիվ, ահաբեկիչների ղեկավարներից ոչ սպանվեցին, ոչ էլ գերի ընկան։
Արդեն նույն տարվա ամռանը (հունիսի 10-ին) գրոհայիններին հաջողվեց առաջին հաջողված հակահարվածը տալ Պակիստանի բանակին ։
2006 թվականի փետրվարի 14 գրոհայինները հայտարարեցին Վազիրիստանի իսլամական պետություն ստեղծելու մասին, ընգծելով, որ Պակիստանի բանակի դեմ կռվում են ոչ թե օտարերկրյա գրոհայինները, այլ տեղի բնակչությունը։
2006 թվականի մարտին բռնկվեցին կատաղի մարտեր Հյուսիսային Վազիրիստանում՝ Միրանշահ և Միր-Ալի քաղաքների համար ։
Պատերազմի վերսկսում, երկրորդ ճակատը Սվատ հովտում (2007-2009)
2007 թվականի հունվարի 16-ին պակիստանի բանակը Աֆղանստանի հետ սահմանին ռմբակոծեց «Ալ-Քայդայի» ճամբարը ։ Կատաղի մարտերը շարունակվեցին նաև մարտի 30-ին, երբ Պակիստանում բախվեցին «Ալ-Քայդայի» գրոհայինները և զոհվեց ավելի քան 50 մարդ ։ Տարվա վերջին 5 հազ․ պակիստանցի թալիբներ Մուլա Ֆայզուլայի գլխավորությամբ բացեցին նոր ռազմաճակատ Սվատ հովտի մոտ։ 20-հազարանոց պակիստանական բանակը այդ շրջանում հրամանատարում էր գեներալ-մայոր Նասսեր Ջանջուան ։ 2008 թվականի սկզբին թալիբները պակիստանական բանակին հասցրին շոշափելի պարտություն Սարարոգայի ճակատամարտում։ Բացի անմիջական տեղի ունեցած բախումներից պակիստանական բանակի թիկունքում թալիբներն իրականացրել են մի շարք դիվերսիաներ և ահաբեկչություններ։ Թալիբների հետ պատերազմելու համար Պակիստանի տարածք մտավ ԱՄՆ-ն, 2008 թվականի սեպտեմբերին անցկացվեց մասշտաբային գործողություն Պակիստանի հյուսիս-արևմուտքում։ 2008 թվականի դեկտեմբերի 7-ի գիշերը գրեթե 30 գրոհայիններ հարձակվեցին Փեշավարում ՆԱՏՕ-յի տերմինալի վրա և այրեցին 62 բեռնատար ։ Թալիբների հետ դաժան մարտերը ընթացան 2009 թվականի առաջին կեսին (հիմնականում փետրվարին), ինչից հետո կնքվեց թալիբներին ձեռնտու կարճատև զինադադար ։
Չորրորդ հարձակումը (2009)
2009 թվականի հոկտեմբերի 17-ին Հարավային Վազիրիստանում պակիստանցի զինվորները սկսեցին «Ազատագրման ճանապարհ» հակաահաբեկչական գործողությունը Պակիստանի գլխավոր շտաբի գնահատականներով, մի քանի օրվա ընթացքում Հարավային Վազիրիստանից հեռացել է գրեթե 100 հազ. բնակիչ Մարտերի առաջին վայրկյաններից պակիստանցի զինվորների տվյալներով սպանվել է 60 գրոհայիններ, զոհվել է 5 զինվոր, 11-ը վիրավորվեցին ։ Հարվածային բանակը կազմում էր 28 հազ. մարդ, նրանց դիմակայում էր 10-12 հազ. թալիբներ և մի քանի արտերկրյա գրոհայիններ, գլխավորապես ուզբեկներ ։ Գործողության գլխավոր նպատակը եղել է գրավել թալիբների՝ Մակիին և Լադհա քաղաքների հենակետային կենտրոնները, ինչպես նաև լուծարել թալիբների ղեկավարությունը ։ Հոկտեմբերի 19-ի դրությամբ թալիբները վերահսկում էին Հարավային Վազիրիստանի կեսը, Պակիստանի բանակը վարում էր հարձակումը երեք ռազմաճակատով ։ Հոկտեմբերի 19-ին փոփոխական հաջողությամբ մտան Կոտկայ քաղաք ։
2009
Պակիստանցի զինվորները ոչնչացրեցին 60 գրոհայինների Աֆղանստանի հետ սահմանին ։
Կորուստներ
Բրիտանական բյուրոյի լրագրողական հետաքննության տվյալներով, 2004 թվականի հունիսիսց մինչև 2012 թվականի սեպտեմբեր Պակիստանում անօդաչու թռչող սարքերի հարձակման արդյունքում սպանվել է մինչև 3325 մարդ։ Նրանցից 881-ը խաղաղ բնակիչներ էին, այդ թվում 176 երեխաներ։ Համաձայն Reuters-ի հաշվարկի, ամերիկական զորքերը, տեղակայված Աֆղանստանի տարածքում, 2008 թվականին հասցրել են գրեթե 30 հրթիռային հարված Պակիստանի տարածքին։ Զոհվեցին 220 մարդ ։ Ինչպես նշում են բրիտանական ռազմաօդային ուժերի կորպորացիան, նախորդ տարվա օգոստոսից նման հարվանների արդյունքում զոհվեցին 340 մարդ։ Ապրիլի 1-ին. Երկու ու կես տարվա ընթացքում Պակիստանում իսլամիստների ձեռքով զոհվել են 2670 մարդ ։ 2009 թվականին ահաբեկիչների գլխավոր զոհը դարձավ Պակիստանը ։
ԱՄՆ-ի կորուստները կազմեցին 15 մարդ ։
Արտաքին հղումներ
Կատեգորիա:Պատերազմներ այբբենական կարգով Կատեգորիա:2010-ականների հակամարտություններ Կատեգորիա:2000-ականների հակամարտություններ Կատեգորիա:Պակիստանի պատերազմներ Կատեգորիա:Գործող հակամարտություններ
Խարբերդի գավառակ
Խարբերդ, գավառակ Արևմտյան Հայաստանում, Խարբերդի վիլայեթում։ Կենտրոնը Խարբերդ քաղաքն էր։
Աշխարհագրություն
Գավառակի տարածքով է հոսում Արածանի գետը։ Գավառակը զբաղեցնում է Խարբերդի բերրի ու արգավանդ դաշտը։
Պատմություն
Գավառակն ի սկզբանե կրել է Խարբերդ անվանումը։ Երբ գավառի կենտրոնը դառնում է Մեմուրաթ-ուլ-Ազիզ գյուղաքաղաքը, գավառակը վերանվանվում է Խարբերդի Մեզրեի։ Այնուհետը երբ կենտրոնը դառնում է Քեբանմադեն, այն վերանվանվում է Քեբանմադեն։
1915 թվականի Մեծ եղեռնի ժամանակ բռնագաղթի է ենթարկվել 7348 հայ։
Պատմամշակութային կառույցներ
Խարբերդն ուներ 72 եկեղեցի և 5 վանք։
Կրթություն
XX դարի սկզբում գավառակում գործում էր 27 դպրոց ։
Ծանոթագրություններ
Կատեգորիա:Արևմտյան Հայաստանի գավառներ
Տիգրան Բարսեղյան (ֆուտբոլիստ)
Ակումբային կարիերա
Կարիերան Բարսեղյանը սկսել է Բանանցում։ Խաղացել է նաև Գանձասարում և Միկայում։
Վարդար
2017 թվականի օգոստոսին Վարդարը Բարսեղյանի հետ կամային հաղթանակ տարավ Եվրոպա Լիգայի որակավորման վերջին փուլի Ֆեներբահչեի դեմ խաղում և ստացավ Եվրոպա Լիգայի ուղեգիր ։ Թուրքական ակումբի դեմ առաջին խաղում Բարսեղյանը դարձավ գոլի հեղինակ ։
Միջազգային կարիերա
2014 թվականին Բարսեղյանը առաջին անգամ հրավիրվեց Հայաստանի երիտասարդական հավաքական ։ Հայաստանի ազգային հավաքականում դեբյուտը նշել է 2016 թվականի մարտի 25-ին՝ Բելառուսի դեմ խաղում ։
Իր առաջին գոլը ազգային հավաքականի կազմում խփել է 2006 թվականի հունիսի 1-ին՝ Սալվադորի դեմ ընկերական խաղում ։
Ակումբային վիճակագրություն
2017 թվականի օգոստոսի 20-ի դրությամբ
Միջազգային վիճակագրություն
2017 թվականի օգոստոսի 20-ի դրությամբ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Հայ ֆուտբոլիստներ Կատեգորիա:Հայաստանի հավաքականի ֆուտբոլիստներ Կատեգորիա:Ուրարտուի ֆուտբոլիստներ Կատեգորիա:Գանձասարի ֆուտբոլիստներ Կատեգորիա:Միկայի ֆուտբոլիստներ Կատեգորիա:Վարդարի ֆուտբոլիստներ
Ռանդա Այուբի
Կենսագրություն
Այուբին ծնվել է Երուսաղեմում, մեծացել է Ամմանում ։ Հարվարդի բիզնես դպրոցից ստացել է համակարգչային գիտությունների բակալավրի և բիզնես վարչարարության մագիստրոսի աստիճան ։ Այուբիի ոգեշնչումը գալիս է կրթության հետ տեխնոլոգիայի միաձուլման ցանկությունից ։ Նա խոսել է արաբական լրատվամիջոցներն ավելի լայն լսարան ներկայացնելու ցանկության մասին որպես «Արաբական վերածննդի» մաս, նշելով.
Գործունեություն
1994 թվականին Այուբին հիմնադրել է Ռուբիկոն ընկերությունը, որը 2004 թվականին դարձել է «Ռուբիկոն Գրուպ հոլդինգ»։ Սկզբում նա պայքարել է ներդրողներից ֆինանսավորում ստանալու համար, այնուհետև սկսել է իր ընկերությունը` բանկային ոլորտի մասնագետներին ուսուցանելով բազմաբնույթ մեդիա հմտություններ ։ Տասը տարիների ընթացքում միջոցներ հավաքելուց հետո Այուբին զբաղվել է անիմացիայով և խաղային ուսուցմամբ։ Ռուբիկոնն այժմ հայտնի է Ben & Izzy և Postman Pat Movie անիմացիոն շարքերում ներգրավվածությամբ։
Այուբին Հորդանանի Կանանց միջազգային ֆորումի (IWF) բաժանմունքի հիմնադիր անդամ է և ընդգրկված է Թագավորական ակադեմիայի հոգաբարձուների խորհրդի և Թագուհի Ռանիայի կրթության և զարգացման հիմնադրամի կազմում։ Եղել է նաև Հորդանանի կրթության բարեփոխման թագավորական հանձնաժողովի և Ամմանում գտնվող մանկական թանգարանի հոգաբարձուների խորհրդի անդամ։
Այուբին զբաղեցրել է Աքաբայի Կարմիր ծովի կինեմատոգրաֆիական արվեստի ինստիտուտի նախագահի պաշտոնը և օգնել է Հորդանանում հիմնադրել տեղեկատվական տեխնոլոգիաների ասոցիացիա։
Ֆիմի Լևոնի Հեթումյան
Ֆիմի Հեթումյան նաև Եվփիմեա (հունվարի 14, 1266 - հունիսի 26, 1267), Կիլիկիայի հայկական թագավորության արքայադուստր։
Կիլիկիայի Լևոն Գ թագավորի և Կեռան Հեթումյան թագուհու ավագ դուստրը։ Ֆիմին սերվում էր Հեթումյանների թագավորական տոհմից։ Ֆիմիի 9 եղբայրներից 5-ը եղել են Կիլիկիայի հայկական թագավորության արքաներ՝ Հեթում Բ, Թորոս Գ, Սմբատ Ա, Կոստանդին Բ և Օշին Ա։ Քույրը Ռիտան Բյուզանդիայի Միքայել Թ Պալեոլոգոսի կինն էր։ Մահացել է մանուկ հասակում։
Աղբյուրներ
Կատեգորիա:Հեթումյաններ Կատեգորիա:Կիլիկիայի արքայադուստրեր
Կարեն Մարգարյան (այլ կիրառումներ)
Կարեն Մարգարյան անվամբ հայտնի են մի քանի անձնավորություններ.
Հայ ժողովրդական երգի տոն, ծաղկի տոն
Հայ ժողովրդական երգի տոն, ծաղկի տոն, ՀԽՍՀ վաստակավոր նկարիչ Հենրիկ Սիրավյանի աշխատանքը՝ Հայաստանի երաժշտական ընկերությունում։
Տվյալներ
Հենրիկ Սիրավյանի «Հայ ժողովրդական երգի տոն, ծաղկի տոն» որմնանկարը նվիրված է արևմտահայության հիշատակին։ Հեղինակն այն ստեղծել է 1984 թվականից մինչև 1987 թվականը։ Ստեղծագործությունը զարդարում է Հայաստանի Երգչախմբային ընկերության ճեմասրահը։
Կտավում Սիրավյանը պատկերել է ժողովրդական երգի ու ծաղկի տոնակատարությունը, ինչպես նաև հայ երգարվեստի մեծերից Կոմիտասին, Մակար Եկմալյանի և Կարա Մուրզային ։
Ծանոթագրություններ
Կատեգորիա:Հենրիկ Սիրավյանի նկարներ
Լա Ֆեր
Լա Ֆեր (La Fère), Ֆրանսիայի հյուսիսում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է Տերնիե կանտոնի կազմի մեջ։ Համայնքի շրջանն է հանդիսանում Լանը։ Համայնքը գտնվում է Սեն Կանտեն քաղաքից 23 կմ դեպի հարավ հեռավորության վրա։
Բնակչությունը 2012 թվականի մարդահամարի տվյալներով կազմել է 2 982 մարդ։
Պատմություն
1595 թվականին Լա Ֆերի պատմության մեջ մտնում է, որպես կրոնի համար պատերազմերի ժամանակաշրջան։ Թագավոր Հենրի IV-ն իր բանակով պաշարեց քաղաքը, որով էլ զբաղեցրեց իսպանացիններին։ Երկու տարվա ապարդյուն պաշարումից հետո թագավորը որոշում է կիրառել իր նպատակները հարձակվելով արդեն Ուազ գետի կողմով։ Նրա հրամանով գետի հունը բարձրացվեց իր սահմաններից, և ջուրը ամբողջությամբ լցվեց քաղաք, որից հետո նա ստիպված հանձնվեց։
Տնտեսություն
Բնակչության զբաղվածության կառուցվածքը.
Անաշխատունակների մակարդակը (2011 թվականին) — 12,8 % (ամբողջ Ֆրանսիայում — 12,8 %, Էնայի գավառում — 15,9 %)։
1 մարդու տարեկան եկամուտը, եվրոյով (2011 թվական) — 14 254 (ամբողջ Ֆրանսիայում — 25 140, Էնայի գավառում — 21 148)։
Ժողովրդագրություն
Բնակչության թվի դինամիկա
Սուրբ Կատարինե եկեղեցի (Համբուրգ)
Սուրբ Կատարինե եկեղեցի (Hauptkirche Sankt Katharinen), Գերմանիայի Համբուրգ քաղաքի հինգ հիմնական լյութերական եկեղեցիներից (Hauptkirchen) մեկն է։ 13-րդ դարի թվագրվող եկեղեցու աշտարակի հիմքը Նոյվերք կղզում գտնվող փարոսից հետո համարվում է քաղաքի պահպանված երկրորդ հնագույն շինությունը։ Այն գտնվում է կղզում, որը նախկինում եղել է միջնադարյան քաղաքի հարավային սահմանը, գտնվում է Էլբա գետի վրա գտնվող պատմական նավահանգստի դիմաց։ Ավանդաբար այն ծառայել է որպես ծովայինների եկեղեցի։
Պատմություն
Եկեղեցու գոյության ամենավաղ վկայումը սկսվում է 1256 թվականից։ Հիմնական կառույցը, որը բաղկացած էր եռակի անվակունդից, վերակառուցվել է 15-րդ դարի կեսերին հյուսիսգերմանական աղյուսե գոթական ոճով։ 1657 թվականին եկեղեցու աշտարակին ավելացվել է բարոկկո տանիքը, որի բարձրությունը եղել է 115 մետր։ Երկրորդ համաշխարհային պատերազմի ժամանակ՝ 1943 թվականի հուլիսի 30-ին, օդային հարձակման ժամանակ եկեղեցին մեծ վնասներ է կրել, որից հետո մնացել են միայն արտաքին պատերը և եկեղեցու աշտարակի հիմքը։ Շենքը վերականգնվել է 1950-1957 թվականներին։
Եկեղեցու հայտնի հովիվներից են եղել Յոակիմ Վեստֆալը և Ֆիլիպ Նիկոլայը։
Երգեհոն
Սուրբ Կատարինե եկեղեցին երգեհոն է ունեցել 15-րդ դարի վերջում, և 16-րդ դարում այն համարվում էր Համբուրգում ամենակարևոր երգեհոնը։ Այն փոխարինվել է Հանս Շտելվագենի կողմից կառուցված նոր երգեհոնով, վերակառուցվել է 1670 թվականին և վերանորոգվել Յոհան Ֆրիդերիխ Բեսերի կողմից։ 1720 թվականին, ըստ Յոհան Մաթեզոնի, այս երգեհոնն ուներ մոտ 58 ստոպեր և մոտ 88 շարքեր՝ դասավորված ավելի քան 4 ստեղնաշարերի և ոտնակների վրա, որի շնորհիվ եղել է այդ ժամանակվա ամենամեծ երգեհոնը ։
Երգեհոնն ու նրա պատյանը ավերվել են Երկրորդ համաշխարհային պատերազմի ընթացքում Համբուրգի ռմբակոծման ժամանակ, չնայած 20 տարբեր ստոպերից 520 խողովակները պահպանվել են։ Flentrop ընկերության կողմից իրականացվող վերականգնման աշխատանքներն ավարտվել են 2013 թվականի հունիսին։ Rückpositiv-ը արդեն շահագործվում է և ներկայացվել է 2009 թվականի Զատկի օրը։ Երգեհոնի երեք այլ ստեղնաշարերի և ոտնակների աշտարակները վերագործարկվել են 2012 թվականի սեպտեմբերից։
Կրեմս ան դեր Դոնաու
Կրեմս ան դեր Դոնաու (հակիրճ՝ Կրեմս (Krems an der Donau, ), հնագույն քաղաք Ավստրիայի հյուսիսում՝ Ստորին Ավստրիա նահանգի Կրեմս շրջանում։ Տեղակայված է Կրեսմ գետի՝ Դանուբին միանալու հատվածում ։ 2015 թվականի վիճակագրական տվյալների համաձայն քաղաքն ունի 23.992 բնակիչ։
Աշխարհագրություն և տրանսպորտ
Կրեմս ան դեր Դոնաու քաղաքը տեղակայված է Դանուբ գետի երկու ափերին՝ մայրաքաղաք Վիեննայից 60 կմ հեռավորության վրա դեպի արևմուտք և Ստորին Ավստրիա նահանգի մայրաքաղաք Սանկտ Պյոլտենից 20 կմ հեռավորության վրա դեպի հյուսիս։ Ծովի մակարդակից բարձր է 203 մետրով։
Կրեմս ան դեր Դոնաու քաղաքում է ավարտվում Դանուբի Վախաու հովիտը, որը մշակույթի և պատմության հուշարձանների, ինչպես նաև գինեգործության յուրահատուկ ավանդույթների շնորհիվ 2000 թվականին ընդգրկվել է ՅՈՒՆԵՍԿՈ-ի ցանկում որպես համաշխարհային ժառանգության օբյեկտ։ Վախաուի Ագսբախ համայնքի Վիլենդորֆ գյուղում հայտնաբերվել է պալեոլիթյան ժամանակաշրջանի արձանիկ, որը ներկայում հայտնի է Վիլենդորֆյան Վեներա անունով։ Չափավոր կլիման հնարավորություն է ընձեռել հովտում զարգացնել գինեգործությունն ու մրգերի աճեցումը։ Ամառային արևոտ ցերեկները և զով գիշերները մեծ դեր են խաղում հովտում խաղողի աճեցման և գինու պատրաստման գործընթացում։ Վախաու հովտում աճեցվող մրգերից առավել մեծ ճանաչում ունի Վախաուի սալորը   ։
Քաղաքը կազմված է մի քանի առանձին շրջաններից։ Դանուբի աջ ափին գտնվում է Մաուտերնը, ձախ ափին՝ քաղաքի կենտրոնական հատվածը, ինչպես նաև Ունդ և Շտայն շրջանները։ Մինչև 1938 թվականը Շտայնն ու Մաուտերն առանձին քաղաքներ էին համարվում։
Կրեմս ան դեր Դոնաու քաղաքը ավտոմոբիլայն մայրուղու միջոցով միացված է Ավստրիայի ծայրամասային բոլոր խոշոր քաղաքների հետ։ Առկա է երկաթգիծ, որը քաղաքն արևելքում միացնում է մայրաքաղաք Վիեննայի, հարավում՝ Սանկտ Պյոլտենի և արևմուտքում՝ Լինցի հետ։ Կրեմս ան դեր Դոնաուից մինչև Վիեննա գնացքը հասնում է մեկ ժամում։ Քաղաքի սահմանային գոտում գտնվում է ուղևորափոխադրման գետային նավահանգիստ։
Պատմություն
Առաջին անգամ Կրեմս ան դեր Դոնաու քաղաքը հիշատակվում է 995 թվականին որպես Դանուբ գետի ափին գտնվող ամրոց։ 12-րդ դարում այն Բաբենբերգների իշխանության օրոք ստանում է քաղաքի կարգավիճակ։ Հենց Կրեմսում են հատվել ավստրիական առաջին մետաղադրամները, որոնք հայտնի են որպես «կրեմյան պֆենիգ»։
1805 թվականի ավստրիական առաջին արշավանքի ժամանակ Կրեմսի մերձակայքում Նապելոենի և հակաֆրանսիական դաշինքի միջև տեղի է ունեցել մի քանի ճակատամարտ ։
Քաղաքական իրավիճակ
2012 թվականի ընտրությունների արդյունքներով համայնքի բուրգոմիստր (քաղաքապետ) է ընտրվել Ավստրիայի սոցիալ-դեմոկրատական կուսակցության ներկայացուցիչ Ռյենհարդ Ռեշը։
Քաղաքային ներկայացուցիչների խորհուրդը (Gemeinderat) կազմված է 40 տեղից, որոնք բաշխված են հետևյալ կերպ՝
Ծանոթագրություններ
Կատեգորիա:Ստորին Ավստրիայի քաղաքներ Կատեգորիա:Կրեմս ան դեր Դոնաու Կատեգորիա:Բնակավայրեր այբբենական կարգով
Վրաստանի արվեստների պետական թանգարան
Վրաստանի արվեստների պետական թանգարան (საქართველოს ხელოვნების მუზეუმი, սաքրթվելոս խելովնեբիս մուզեումի), պաշտոնական անվանումը՝ Շալվա Ամիրանաշվիլու անվան գեղարվեստի թանգարան (შალვა ამირანაშვილის სახელობის ხელოვნების მუზეუმი, շալվա ամիրանաշվիլիս սախելոբիս խելովնեբիս մուզեումի), Վրաստանի ամենակարևոր թանգարաններից մեկը։ Տեղակայված է Թբիլիսիի ազատության հրապարակում։ Թանգարանն ունի վրացական, արևելյան, ռուսական և եվրոպական արվեստի շուրջ 140 000 նմուշ։
Պատմություն
Ներկայիս թանգարանը համարվում է 1920 թվականի փետրվարի 1-ին եվրոպական կրթությամբ թիֆլիսցի երիտասարդ արվեստագետների կողմից ստեղծված ազգային պատկերասրահի իրավահաջորդը։ 1923 թվականի օգոստոսին Թիֆլիսում բացվել է Գեղարվեստի կենտրոնական թանգարանը։ 1932 թվականին թանգարանը տեղափոխվում է հին քաղաքի կենտրոն, 13-րդ դարի Մետեխի եկեղեցու տեղը։
1945 թվականին Խորհրդային միության և Ֆրանսիական կառավարության միջև հատուկ պայմանագիր է կնքվում՝ ըստ որի Վրաստանի ազգային գանձարանի մաս կազմող բազմաթիվ արվեստի գործեր՝ ձեռագրեր, ոսկեղեն, արծնապակի, կտավներ, մետաղական իրեր, որոնք Կարմիր Բանակի ներխուժման ժամանակ տարհանվել էին վրացական դեմոկրատական կառավարության կողմից, հետ են վերադարձվում Թբիլիսի և համալրում թանգարանի հավաքածուն։ Վրացի արվեստի պատմաբան Շալվա Ամիրաշվիլին (ում անունով կոչվում է թանգարանը), ով ավելի քան 30 տարի գլխավորել է թանգարանը, մեծ դեր է խաղացել հավաքածուների ձևավորման գործում։
2004 թվականից թանգարանը համարվում է Վրաստանի ազգային թանգարանի անդամ և գտնվում է նրա կառավարման ներքո։
Հավաքածու
Թանգարանի ընդարձակ սենյակներում են գտնվում մշտական հավաքածունները, որոնք բաղկացած են վրացական, արևելյան, ռուսական և եվրոպական արվեստի գործերից։
Թանգարանային առավել կարևոր հավաքածուների շարքում են Վրաստանի արվեստի հավաքածուները, որոնք ներկայացնում են ազգային մշակույթի զարգացումը հին ժամանակներից մինչև մեր օրեր։
Հաջորդը իր կարևորության և չափերով արևելյան նմուշներն են, որոնք ամենամեծն են հավարվում նախկին Խորհրդային միության մեջ։ Իրանական գեղարվեստի նմուշներից արժեքավոր է Ղաջարիների դինաստիայի արվեստը։
Թանգարանում հաճախ կազմակերպվում են վրացական և արտասահմանյան հավաքածուների ժամանակավոր ցուցադրություններ։
Արտաքին հղումներ
Կատեգորիա:Վրաստանի թանգարաններ Կատեգորիա:Թբիլիսիի շենքեր և կառույցներ Կատեգորիա:1920 հիմնադրումներ Վրաստանում Կատեգորիա:Թբիլիսիի թանգարաններ Կատեգորիա:1920 հիմնադրված թանգարաններ
Աբրամ Բարաց
Աբրամ Բարաց, ֆրանսիացի քանդակագործ և շախմատիստ։ Փարիզի եռակի չեմպիոն (1925, 1926 և 1928), միջազգային մրցումների հաղթող Երում (1926), Հասթինգսում (1927-1928) և Բուխարեստում (1930)։
Կենսագրություն
Աբրամ Բարացը ծնվել է Բեսարաբիայում 1895 թվականին ։ 1920-ական թվականներին Փարիզի գեղարվեստի դպրոցում սովորել է քանդակագործություն, միաժամանակ 1920-ականների սկզբից մասնակցել է Ֆրանսիայի, Միացյալ Թագավորության և Ռումինիայի շախմատի առաջնություններին։ Մինչև կյանքի վերջը ապրել է Փարիզում։
Շախմատային գործունեություն
Առաջին մեծ հաջողությանը հասել է 1924 թվականին՝ Փարիզի մրցումներում զբաղեցնելով երկրորդ տեղը և զիջելով Եվգենի Զնոսկո-Բարովսկուն։ Հաջորդ տարի Փարիզի առաջին չեմպիոնատում Վիտալի Գալբերշտադտի հետ կիսել է առաջին տեղը, ինչպես նաև հաղթել է Փարիզի երրորդ (1927) և չորրորդ (1928) չեմպիոնատներում։ Փարիզի՝ 1925 թվականի չեմպիոնատում զբաղեցրել է երրորդ տեղը, իսկ 1929 թվականին այնտեղ կիսել է 2-4-րդ տեղերը։
1926 թվականին հաղթել է Պրովանսի՝ Երգի մրցույթում՝ պարտության մատնելով Դավիթ Յանովսկուն (խաղը դիտել այստեղ)։ 1927 թվականին նույն մրցույթում զբաղեցրել է 4-րդ տեղը։ Հասթինգսի՝ 1927-1928 թվականների հոբելյանական մրցումներում Ժորժ Կալտանովսկու հետ կիսել է առաջին-երկրորդ տեղը (1930-1931 թվականներին՝ 6-րդ տեղ), իսկ 1930 թվականին Բուխարեստի միջազգային մրցույթում՝ Վեքսլերի հետ՝ երկրորդ տեղը։
Ռումինիայի կողմից հանդես է եկել Համբուրգի (1930) և Պրահայի (1931) միջազգային շախմատային օլիմպիադաներում ։
Այլ արդյունքներ․ 5-րդ տեղ՝ Սկարսբորոյի (Հյուսիսային Յորքշիր)՝ 1926 թվականի մրցույթում, Ռոսելլի դը Տուրկոյի հետ 2-3-րդ տեղ՝ Նիսի՝ 1932 թվականի մրցույթում, Անդոր Լիլիենտալի հետ 3-4-րդ տեղ՝ Փարիզի՝ 1933 թվականի մրցույթում, 3-րդ տեղ՝ Փարիզի՝ 1938 թվականի և 4-րդ տեղ՝ 1939 թվականի մրցույթներում ։
Քանդակներ
Մասնակցել է փարիզյան Աշնանային սալոնի ցուցադրություններին։
Աբրամ Բարացը եղել է Ալեքսանդր Ալյոխինի ընկերը և գրել է նրա հիշատակին նվիրված գիրք (Testament d’Alekhine, 1972)։ 1956 թվականին Փարիզի Մոնպարնասի գերեզմանատանը կառուցել է Ալյոխինի գերեզմանաքարը։ Այն կազմված էր գրանիտե հիմքով հորիզոնական տեղակայված շախմատային տախտակից, մակագրությունով գրանիտե կոթողից՝ պսակավորված գրոյսմաստերի մարմարյա բարձրաքանդակով։
Հուշակոթողը քայքայվել է՝ չդիմանալով 1999 թվականի դեկտեմբերի քամու կտրուկ սաստկացումներին և մասնակիորեն վերականգնվել է 2003 թվականին (առանց գողացված բարձրաքանդակի)։ Նոր, այս անգամ բրոնզե բարձրաքանդակը՝ Բարացի հեղինակած սկզբնական մակետի համապատասխանությամբ առաջարկվել է կառուցել քանդակագործ Դմիտրի Կամինկերին, ով իր հերթին կազմել է հուշակոթողի՝ իր սեփական նախագիծը (մինչ օրս չի իրագործվել)։
Արտաքին հղումներ
Կատեգորիա:Ֆրանսիացի քանդակագործներ Կատեգորիա:Ֆրանսիացի շախմատիստներ
Քաֆր Նաբլի շրջան
Քաֆր Նաբլի շրջան (ناحية كفر نبل), Սիրիայի Արաբական Հանրապետության շրջանի կարգավիճակ ունեցող վարչական միավոր Իդլիբի մարզում։ Հանդիսանում է Մաարրաթ ալ-Նումանի գավառի վեց շրջաններից մեկը։
Վարչական կենտրոնն է Քաֆր Նաբլ քաղաքը։ 2004 թվականի մարդահամարի տվյալներով շրջանը ունի 67,460 բնակչություն ։ Տարածքը կազմում է 273.17 կմ²։
Ծանոթագրություններ
Կատեգորիա:Սիրիայի շրջաններ Կատեգորիա:Մաարրաթ ալ-Նումանի գավառ
Սաիդ Ամին
Սաիդ Ամին, արաբ պատմաբան։ «Արաբների ապստամբությունները 20-րդ դարի» ուսումնասիրության մեջ անդրադարձել է նաև հայերի 1915 թվականի ցեղասպանությանը։
Սաիդը նշում է, որ հայերի ցեղասպանությունն իրագործվել է նախապես մշակված ծրագրի համաձայն։ Նա համոզված է, որ երիտթուրքերն իրենց զորեղ հակառակորդներ համարելով հայերին ու արաբներին, են ամեն գնով ջարդել նրանց. «Ստամբուլի կառավարության ղեկավարները, որոնք պանթյուրքիզմի մեծ մարտիկներն էին, վճռեցին, որ հասել է հարմար պահը (նկատի ունի առաջին համաշխարհային պատերազմը) վերջ տալու երկու ամենաուժեդ ազգային շարժումներին՝ արաբական ազգայնականների շարժմանը Սիրիայում, Իրաքում և Հիջազում, ու հայկական շարժմանը՝ Արևելյան Անատոլիայում»։ Սաիդը արդարացնում է հայ վրիժառուների գործողությունները, որոնք դատաստան տեսան թուրք, ցեղասպանների (Ջեմալ փաշա, Թալեաթ փաշա և այլն) հետ։
Կատեգորիա:Արաբ պատմաբաններ Կատեգորիա:Արաբ գիտնականներ
Արմատ հավատո
«Արմատ հավատո», «Արմատ հաւատոյ», «Հավատարմատ», այսպես են կոչվել միջնադարում հայ պատմա–դավանաբանական նյութերի որոշ ժողովածուներ։ Դրանք նվիրված են քաղկեդոնականության և միաբնակության դավանաբանական վեճերին։
Հայտնի են չորս ժողովածուներ (երեքը պաշտպանել են հայ եկեղեցու միաբնակ դավանանքը, մեկը՝ քաղկեդոնականությունը)․ 1․ 7-րդ դարում Հովհան Մայրագոմեցու գրքերից մեկը կոչվել է «Հաւատարմատ» (ըստ Ստեփանոս Ասողիկի և Վարդան Արևելցու), որը նույնն է համարվում, ինչ Կոմիտաս Աղցեցի կաթողիկոսի (615-628) օրոք կազմված «Կնիք հաւատոյ» հակաքաղկեդոնական ժողովածուն՝ իր նախնական խմբագրության վիճակում։ Այստեղ դրսևորվել է քաղկեդոնական Բյուզանդիայիթյունը պետք է «ներքին ուժ» գոյացներ՝ միավորելով միևնույն գաղափարին ծառայող հայ հայրենասերներին, ժողովրդին արթնացներ հեղափոխական գրականությամբ, կազմակերպեր և զենքի ու կարգապահության վարժեցներ, նախապատրաստեր ինքնապաշտպանության, զենք հայթայթեր, զինված խմբեր ստեղծեր և ընդհանուր շարժում առաջ բերեր, մանավանդ, երբ արտաքին հանգամանքները նպաստավոր կհամարվեին։ Թեև արմենականների ծրագրի հիմքում ընկած էր Արևմտյան Հայաստանի ազատագրման և անկախության գաղափարը, այդ ծրագիրը դեռևս հեղհեղուկ էր, իսկ նրա կազմողները հստակ պատկերացում չունեին ապագա Հայաստանի սոցիալ–քաղաքական հարաբերությունների ու նրա ազատագրման ուղիների մասին։ Քաջածանոթ լինելով Արևմտյան Հայաստանի իրադրությանը՝ արմենականները որդեգրել էին զուսպ ու շրջահայաց գործելակերպ սուլթանական Թուրքիայի ցեղասպան քաղաքականության դեմ։ Իր ժամանակի պատմական պայմաններում Ա․ կ–յան գործունեությունը առաջադիմական էր և արտահայտում էր արևմտահայ բուրժուազիայի, գյուղացիության ու դեմոկրատական խավերի շահերը։ Ա․ կ․ մասնաճյուղեր ու խմբեր ուներ Վանում, Մուշում, Բիթլիսում, Կ․ Պոլսում, ինչպես նաև Թավրիզում, Սալմաստում, Խոյում, Ուրմիայում (Պարսկաստան), Թիֆլիսում (Կովկաս), Բուլղարիայում։ Արմենականները գործուն մասնակցություն ունեցան Վանի 1896 թվականի և 1915 թվականի ինքնապաշտպանական կռիվներին։ 1921 թվականի հոկտեմբերին Ա․ կ․ Վերակազմյալ հնչակյանների (Ազատական կուսակցություն) և ռամկավարների (տես Սահմանադիր ռամկավար կուսակցություն) հետ միավորվեց Ռամկավար ազատական կուսակցության մեջ։
Կատեգորիա:Հայ պատմագիտություն
Ջեքի Կուգան
Ջոն Լեսլի Կուգան (John Leslie Coogan, ավելի հայտնի է որպես Ջեքի Կուգան, ), ամերիկացի կինոդերասան։ Կինեմատոգրաֆում հայտնի է որպես առաջին երեխա կինոաստղը պատմության մեջ։ Դեռ վաղ տարիքից բեմ է բարձրացել հոր հետ և նկարահանվել համր ֆիլմերում։ Համագործակցել է Չարլի Չապլինի հետ։ Ջեքին իր փառքի գագաթնակետին հասել է «Փոքրիկը» (The Kid, 1921) հայտնի ֆիլմում կատարած փոքրիկ տղայի դերով, որից հետո նրա՝ որպես դերասանի հանդեպ հետաքրքրությունը գնալով մեծացել է։
1920-ականների սկզբին Ջեքին եղել է Հոլիվուդի ամենապահանջված, բարձր վարձատրվող և հայտնի դերասաններից մեկը, չնայած այն ժամանակ նա դեռ տասը տարեկան էլ չկար։ Ջեքիի համար հաջողության գագաթնակետը եղել է 1923 թվականը, երբ նրա ծնողները կնքել են այդ ժամանակների համար ռեկորդային մեկուկես միլիոն դոլարի պայմանագիր «Metro Pictures» ստուդիայի հետ։ Այդ գումարն ազատորեն կառավարելու համար Ջեքիի ծնողները ամերիկյան իրավական համակարգի պատմության մեջ առաջին անգամ գրավոր թույլտվություն են ձևակերպել դրա համար։ Ջեքի Կուգան նաև եղել է Հոլիվուդի առաջին կինոբրենդներից և կինոյի կուռքերից մեկը, որի անունն ու կերպարը հաջողությամբ օգտագործվել են տարբեր ապրանքների գովազդման և դրանց վաճառքի մեծացնելու, ինչպիսիք էին խաղալիքները, ամսագրերը և գրքերը, սնունդը, հագուստը և այլ իրեր, ինչպես նաև բարեգործական նպատակներով։ Փոքրիկ Ջեքին այնքան կարևոր ու հայտնի անձնավորություն է եղել, որ այլ հայտնի մարդիկ իրենք են եկել նրան տեսնելու։ Հարյուր հազարավոր երկրպագուներ պատճենել են նրա սանրվածքը, պահվածքը, հագուստը ։
1930-ականներին դերասանի նկատմամբ հետաքրքրությունը սկսել է անկում ապրել։ Մինչ այդ, կինոյում նկարահանելու համար նրա ընդհանուր եկամուտը կազմել է ավելի քան երկու միլիոն դոլար։ Նրա ծնողների կողմից այդ փողով կատարված ներդրումների շնորհիվ այդ գումարը գրեթե կրկնապատկվել է, և Ջեքին ճանաչվել է որպես ամենաերիտասարդ միլիոնատերերից մեկը Կալիֆոռնիայի պատմության մեջ ։ Այնուամենայնիվ, նույն հաջողությամբ նրա մայրը և խորթ հայրը ծախսել են գրեթե ամբողջ գումարը Մեծ ճգնաժամի տարիներին՝ չցանկանալով հավատալ Ջեքիի՝ որպես բարձր վարձատրվող դերասանի կարիերայի ավարտին և շարունակելով ապրել նույն շքեղությամբ։
Չափահաս դառնալուց հետո Ջեքին մնացել է առանց աշխատանքի և ապրուստի միջոցների։ Նա պահանջել է, որ իր մայրը և խորթ հայրը՝ Բեռնշտեյնը՝ իր հոր նախկին մենեջերը, վերադարձնեն իր վաստակած գումարը, բայց մերժում է ստացել և դիմել դատարան։ Սակայն, այդ ժամանակվա օրենքների համաձայն, Ջեքին իրավունքներ չուներ մանկության տարիներին վաստակած փողի նկատմամբ, ինչի արդյունքում նա կարողացել է վերադարձնել դրանց միայն մի փոքր մասը։ Իրավիճակը, որում հայտնվել է Ջեքին, հիմք է հանդիսացել կինոյում և կյանքի այլ ոլորտներում մանկական աշխատանքի շահագործման հետ կապված տիրող իրավիճակի լիարժեք վերանայման համար։ Կալիֆոռնիա նահանգի օրենսդրությունում բազմաթիվ լրացումներ են կատարվել, և ամենակարևոր իրադարձությունը դարձել է նոր օրենքի ընդունումը, որը նպատակ ունի պաշտպանել անչափահաս դերասանի կապիտալը («California Child Actor’s Bill»)։
Երկրորդ աշխարհամարտի տարիներին Ջեքին ծառայել է բանակում որպես կամավոր՝ լինելով օդաչուների վերապատրաստման հրահանգիչ Բիրմայում։ 1944 թվականին նա մասնակցել է վտանգավոր հետախուզական գործողության, որի համար հետագայում պարգևատրվել է մեդալով։ Զինվորական ծառայությունն ավարտել է 1945 թվականին՝ լեյտենանտի կոչումով։ Զինվորական ծառայությունից հետո նա վերադարձել է կինեմատոգրաֆ և փոքր դերերով նկարահանվել հիմնականում հեռուստասերիալներում և ցածրաբյուջե ֆիլմերում։ Շատ տարիներ անց՝ 1964 թվականին, նա կրկին հաջողություն է ունեցել 1960-ականների հանրահայտ «Ադամս ընտանիքը» հայտնի հեռուստասերիալում կատարած քեռի Ֆեստերի դերի շնորհիվ, բայց այլևս չի կարողացել վերադարձնել իր նախկին ժողովրդականությանը։
Ջեքին մահացել է 1984-ի մարտի 1-ին, 69 տարեկան հասակում՝ սրտի կաթվածից։ Թաղվել է Կալիֆոռնիա նահանգի Քալվեր սիթիում գտնվող Սուրբ Խաչ գերեզմանատանը։
Վաղ տարիներ
Ջեքի Կուգանը ծնվել է 1914 թվականի հոկտեմբերի 26-ին Կալիֆոռնիա նահանգի Լոս Անջելես քաղաքում, վւդևիլների դերասան Ջոն Հենրի Կուգան կրտսերի (հունվարի 21, 1886 – մայիսի 4, 1935 թվական) և Լիլիան Դոլիվերի (27 մայիսի, 1892 – հոկտեմբերի 22, 1977 թվական) ընտանիքում։ Ունեցել է կրտսեր եղբայր՝ Ռոբերտ Էնթոնին (դեկտեմբերի 13, 1924 – մայիսի 12, 1978)։
Հայր, որը 20-րդ դարի սկզբին հայտնի էր «Մեծ Ջեք» կեղծանունով (Big Jack), պարող էր։ Նա նաև աշխատել է որպես կատակերգու և մյուզիքլ հոլլի պարող։ Ջեքը ծնվել և մեծացել է Նյու Յորք նահանգի Սիրակյուս քաղաքում՝ Իռլանդիայից եկած ներգաղթյալների ընտանիքում։ Ի տարբերություն իր եղբոր, որն զբաղվում էր դեղագործական բիզնեսով և ուներ իր խանութը, Ջեքն ընտրել է ստեղծագործական ուղին ։ Նա առաջին անգամ բեմ է բարձրացել պատանեկան տարիներին։ Առաջին անգամ փառքի է արժանացել այդ ժամանակ հայտնի թատերական դերասանների ընտանիքի՝ «Դիլան եղբայրները Քորթլենդից» (Dillon Brothers from Cortland) խմբի հետ ծանոթության շնորհիվ։ Երբ մահացել է այդ ընտանիքի դերասաններից մեկը, Ջեքը գրավել է նրա տեղը և դարձել նրանց խմբի լիիրավ անդամը ։ Նրանց միջոցով Ջեքն ընդգրկվել է վոդևիլում և շոու բիզնեսում իր կարիերան կառուցելու համար մեկնել է Միացյալ Նահանգների արևմուտք, որտեղ հանդիպել է իր ապագա կնոջը։ Ջեքիի մայրը բեմում ելույթ է ունեցել վաղ տարիքից և ԱՄՆ հայտնի դերասանական շրջանակներում հայտնի է եղել հինգ տարեկանից «Փոքրիկ Լիլիան» (Baby Lillian) կեղծանունով «Փոքրիկ լորդ Ֆաունտլերյը» (Little Lord Fauntleroy) բեմադրությունից։ Ավելի ուշ նա մասնակցել է նաև վոդևիլ-բեմդրությունների Ռենա Ռոջերսի (Rena Rogers) հետ միասին ։
Այնպիսի դերասանների ընտանիքում, ինչպիսի էիք Ջոնը և Լիլիանը, երեխայի ծնունդը պահանջում էր ապրելակերպի լուրջ փոփոխություն, որում նախկինում գերիշխում էին անընդհատ տեղափոխությունները թատրոնից հետ, գրեթե շուրջօրյա աշխատանքը բեմում և երկրորդ կարգի հյուրանոցներում ապրելը։ Նրանց հարսանիքից կարճ ժամանակ առաջ բեմադրված իրենց սեփական համարով հանդես գալու հնարավորությունը նույնպես այդ պահից կասկածի տակ էր։ Հետևաբար, որպեսզի իրենց կյանքում որևէ բան չփոխեն և անհարմարություններ չստեղծեն երեխային համար, որոշվել է Ջեքին թողնել Լիլիանի ծնողների մոտ, որոնք ապրում էին Օքլենդում։ Ջեքին մինչև երեք տարեկանը դաստիարակվել է հիմնականում նրանց կողմից, մինչդեռ նրա ծնողներն այդ ընթացքում շարունակել են ճանապարհորդել երկրով մեկ՝ հանդես գալով իրենց ելույթներով ։
Նորամուտը կինոյում
1917 թվականին Ջեքիի հայրը առաջարկ է ստացել մասնակցելու «Հրաշքների շոու» («The Show of Wonders») բեմադրությանը։ Այս առաջարկը կարող էր էապես բարձրացնել նրանց ընտանիքի եկամուտը, բայց դա նաև նշանակում էր, որ նրանք ստիպված էին լինելու ժամանակավորապես դադարեցնել ելույթներն իրենց սեփական համարով։ Սակայն նա համաձայնել է, և բեմադրությունն սկսվել է Չիկագոյում 1917 թվականի մայիսի 13-ին ։ Քանի որ Լիլիանն այդ ժամանակ ազատ էր, նա ծնողներից մոտից վերցրել է Ջեքիին և նրան տարել իր հետ։ Մինչ Ջոնը զբաղված էր նկարահանումներով, Լիլիանը և Ջեքին ժամանակ են անցկացրել Չիկագոյի լողափում։ Մի օր նրանց մոտեցել է մի տղամարդ, որը ներկայացել է որպես «Էսսենեյ Ֆիլմի» փոխտնօրեն ։ Նա ասել է, որ մոտ ապագայում իրենց ստուդիան պլանավորում է նկարահանել նոր ֆիլմ՝ «Սքիների փոքրկը» (Skinner's Baby), և նրանք փնտրում են տղայի՝ դերերից մեկը կատարելու համար։ Նա Լիլիանին առաջարկել է փորձել Ջեքիին այդ դերի համար։ Լիլիանը համաձայնել է և նշանակված օրը Ջեքիին տարել ստուդիա։ Ջեքին ստացել է այդ դերը՝ առաջ անցնելով մյուս թեկնածուներից։ Նկարահանումները կարճ ժամանակ են պահանջել, որից հետո նրանց առաջարկվել է շարունակել համագործակցությունը, բայց Լիլիան մերժել է, որովհետև աշխատանքը ենթադրում էր շատ փոքր վճար ։ Մինչ այդ Չիկագոյում ավարտվել են այն բեմադրության ներկայացումները, որին մասնակցում էր Ջեքը։ Լիլիանը կրկին Ջեքիին տարել է իր ծնողների մոտ և գնացել ամուսնու հետևից։
Նորամուտը բեմում
Երբ Ջեքին 3 տարեկան էր, հայրը ավարտել էր իր ելույթները «Հրաշքների շոու» բեմադրությունում և համագործակցություն սկսել Աննեթ Քելերմանի հետ։ Նրանց համատեղ «An Intimate Revue» բեմադրությունը մեկնարկել է Սան Ֆրանցիսկոյում մեկնարկեց ։ Քանի որ Ջեքին արդեն բավական մեծացել էր, Լիլիանը նրան վերցնում է իր ծնողների մոտից, և դրանից հետո տղան ապրել է նրանց հետ։ Ջոնն ու Լիլիանը, այնուամենայնիվ, ամենևին էլ չէին ծրագրել, որ Ջեքին կգնա իրենց հետքերով։ Ըստ իրենց խոսքերի՝ նրանք բացարձակապես գաղափար չունեին, թե ինչպես պետք է կազմակերպեն Ջեքիի ապագան ։ Այնուամենայնիվ, դերասանական ընտանիքների ավանդույթի համաձայն, նրանք Ջեքիին սովորեցրել են այն ամենը, ինչ իմացել են իրենք`պար, վոկալ, իմպրովիզացիաներ և մշտապես տղային տարել են թատրոն փորձերի և ներկայացումների ժամանակ։
1918 թվականին ամերիկյան հասարակությունը ցնցել է նոր «Շիմմի» պարը (Shimmy): Պարն այնքան անկաշկանդ էր, որ խառը արձագանքներ է  առաջացրել քաղաքական գործիչների, մշակութային գործիչների և շոու բիզնեսի ներկայացուցիչների շրջանում։ Հասարակությունը բաժանվել է նոր պարի կողմնակիցների և հակառակորդների, որոնց միջև ակտիվ դիմակայություն է տեղի ունեցել։ Որոշ նահանգներ արգելել են այս պարը  ։ Առանձին անհատներ ու պարային ասոցիացիաներ չեն ցանկացել շիմմին ճանաչել որպես պար և փորձել են հասնել դրա ամբողջական արգելքին կամ դրա կատարման համար որոշակի կանոնների հաստատմանը ։ Ցանկացած հաստատություն, որտեղ նկատվել է առնվազն մեկ ներկայացում այս պարով, մեծ ռիսկի է դիմել՝ ոստիկանության ուշադրությունը գրավելու  և արդյունքում կարող էր նույնիսկ կորցնել իր արտոնագիրը ։
Այնուամենայնիվ, չնայած հասարակության շրջանում առկա լարվածությանը, պարը շարունակել է ժողովրդականություն ձեռք բերել։ Ջեքին նույնպես սովորել է այդ պարի տարրեր։ Ստույգ հայտնի չէ, թե արդյոք Ջոնը նախատեսել է իր որդուն ներկայացնել հանդիսատեսին, թե այդ որոշումը ինքնաբուխ էր, բայց մի անգամ, երբ Ջեքին չորս տարեկան էր, հայրը համարի ավարտից հետո բեմ է դուրս եկել որդու հետ ։ Ջեքիին հնարավորություն է տրվել ցուցադրել իրեն, և նա պարել շիմմի պարի իր տարբերակը։
Հանդիսատեսին իսկապես դուր է եկեկ Ջեքիի ելույթը, և Աննետը շուտով առաջարկել է, որ Ջոնը համարի մեջ ներառի նաև Ջեքիին, որի համար նրան լրացուցիչ գումար կվճարեն։ Քաջալերվելով այս առաջարկից՝ Ջեքիի հայրը որոշել է բազմազան դրաձնել որդու կատարումը, և նույնիսկ նրա համար ընտրել է Դեյվիդ Ուորֆիլդի (David Warfield) խոսքը «The Music Master» բեմադրությունից ։ Այդ պահից Ջեքին դարձել է բեմի լիիրավ անդամ և հնարավորության դեպքում ելույթ է ունեցել ծնողների հետ։
Պրանաս Դոմշայտիսի պատկերասրահ
Պրանաս Դոմշայտիսի պատկերասրահ (Prano Domšaičio galerija), պատկերասրահ Կլայպեդայում, Լիտվայի գեղարվեստի թանգարանի բաժանմունք։ Հիմնադրվել է 1970 թվականին և մինչև 2004 թվականը կոչվել է Կլայպեդայի պատկերասրահ։ Տեղակայված է երեք շենքերում, որոնք կառուցվել են XIX դարի վերջին և XX դարի սկզբին Լեպու փողոց, 33 հասցեում (Liepų g. 33):
Ջեքի Կուգան
Հանդիպում Չարլի Չապլինի հետ
Փոքր տղայի հայտնվելը բեմում Չապլինին ստիպել է հիշել իր մանկությունը, երբ նա ստիպված էր բեմ բարձրանալ գումար վաստակելու համար։ Սա նրան ոգեշնչել է ֆիլմի գաղափարը, որում կարող էին նկարահանվել ինքը և Ջեքին ։ Ներկայացումից հետո Չապլինը պայմանավորվել է հանդիպել Ջեքիի ծնողների հետ` նրանց պատմելու այս գաղափարի մասին։ Հանդիպումը կայացել է մի քանի օր անց «Ալեքսանդրիա» հյուրանոցի (Alexandria Hotel) նախասրահում ։ Բայց նախքան այդ ֆիլմի վրա աշխատանքը սկսելը Չապլինը որոշել է փորձել Ջեքիի ունակությունները՝ նրան փոքր դեր տալով իր նոր՝ «Օրվա հաճույքը» (A Day’s Pleasure) նոր ֆիլմում ։ Ջեքիի ծնողները Չապլինին տվել են իրենց համաձայնությունը, և շուտով սկսվել են նկարահանումները, որի ընթացքում Չապլինը համոզվել է, որ Ջեքին ոչ միայն տաղանդ ունի, այլև խարիզմա։
Ջեքիին իր ֆիլմում նկարահանելու համար պայմանագիր կնքելու որոշման վերջնական կայացմանը Չապլինին դրդել է մի հետաքրքիր դեպք ։ ...Ես հիշեցի նրա մասին մոտ մեկ շաբաթ անց, երբ նստած էի տաղավարում, շրջապատված դերասաններով և մտածում էի ապագա ֆիլմի թեմայի շուրջ... Ես սկսեցի պատմել «Օրֆեումում» տեսածիս մասին և ես նշեցի այն տղայի՝ Ջեքի Կուգանի մասին, որն իր հոր հետ դուրս եկավ հանդիսատեսի կոչերից հետո։ Այդ ժամանակ ինչ-որ մեկն ասաց, թե ինքն առավոտյան թերթում կարդացել է, որ Ռոսկո Արբուքլը Ջեքի Կուգանին հրավիրել է նկարահանվելու իր ֆիլմում։ Այս լուրը որոտի պես հարվածեց ինձ։ Աստված իմ, ինչպե՞ս ես չէի մտածել այդ մասին։ Իհարկե, նա հիանալի կլիներ էկրանին։ Եվ ես սկսեցի գտնել հնարքներ և սյուժետային իրավիճակներ, որոնցում կարող էի խաղալ նրա հետ...: «Բայց ինչի՞ է տանում այս ամենը։ Արբուքլը պայմանագիր է կնքել նրա հետ և, ըստ երևույթին, մտածել է նմանատիպ ինչ-որ բան։ Եվ ինչու ես չեմ մտածել այդ մասին նախկինում»։
Չապլինը խիստ վրդովվել է, որ բաց է թողել Ջեքիին հրավիրելու հնարավորությունը ։ Սակայն, ինչպես հայտնի է դարձել հաջորդ օրը, Չապլինը և նրա ստուդիայի աշխատակիցները սխալվել էին։ Ռոսկո Արբուքլը նկարահանման համար պայմանագիր էր կնքել ոչ թե Ջեքիի, այլ նրա հոր հետ։ Չապլինը միանգամից հանդիպել է Ջեքիի հոր հետ, և կնքվել է պայմանագիր, որի շնորհիվ հետագայում Ջեքին դարձել է հայտնի դերասան ։
Լամարա Ճղոնիա
Լամարա Գրիգորիի Ճղոնիա (ლამარა ჭყონია, ծնվել է՝ 27 դեկտեմբերի, 1930, Բաթում, Աջարիայի ԻՍՍՀ, Վրացական ԽՍՀ, ԽՍՀՄ), վրացի խորհրդային օպերային և կամերային երգչուհի (քնարական-կոլորատուրային սոպրանո), մանկավարժ։ ԽՍՀՄ ժողովրդական արտիստ (1976)։
Պրանաս Դոմշայտիսի պատկերասրահ
Բաց է երեքշաբթիից շաբաթ օրերին` 11:00-18:00 և կիրակի՝ 12:00-ից 17:00։ Պետական արձակուրդներին նախորդող օրերին այն բաց է մինչև երեկոյան ժամը 5-ը։ Պատկերարրահը չի գործում երկուշաբթի օրերին և պետական տոներին։ Տոմսի գինը 2 եվրո է, դպրոցականների, ուսանողների, տարեցների համար`1 եվրո, 7 տարեկանից ցածր երեխաների, հաշմանդամություն ունեցող անձանց, ICOM-ի (Թանգարանների միջազգային խորհուրդ) անդամների այցելությունն անվճար է ։
Ջեքի Կուգան
«Փոքրիկը» ֆիլմ
Ֆիլմի նկարահանումները, որն ի սկզբանե կոչվել է «Անօթևանը» (The Waif), սկսվել են 1919 թվականի հուլիսին։ Այս ֆիլմը պետք է լիներ Չապլինի հերթական աշխատանքը «First National» ստուդիայի հետ կնքված պայմանագրի շրջանակներում։ Ֆիլմում Ջեքիի նկարահանման վերաբերյալ պայմանագիրը կնքվել է նրա հոր հետ, որը նույնպես ֆիլմում պետք է նկարահանվեր փոքր դերով։ Ըստ պայմանագրի պայմանների՝ Չապլինը Ջեքիին պետք է վճարեր շաբաթական 75 դոլար, իսկ նրա հորը՝ 125 դոլար ։ Կինոնկարի վրա աշխատանքն սկսելուց հետո Չապլինն այն վերանվանել է «Փոքրիկը», քանի որ սյուժեում Ջեքիի դերն ավելի նշանակալից էր, քան ենթադրվում էր ։ Չապլինն այնքան է տարվում նկարահանումներվ, որ խախտում է իր աշխատանքը հանձնելու բոլոր հնարավոր ժամկետները, իսկ «First National» տուդիայի հետ նրա պայմանագիրը հայտնվում է խզման վտանգի տալ։ Ստուդիան, այնուամենայնիվ, Չապլինին լրացուցիչ ժամանակ է տալիս ֆիլմն ավարտելու համար, երբ տեսնում է նկարահանման գործընթացը և Ջեքիի խաղը։ Նկարահանումները տևել են 154 աշխատանքային օր, իսկ մոնտաժի համար պահանջվել է ևս 118 աշխատանքային օր։ Ֆիլմի վրա ծախսվել է ավելի քան 60 կիլոմետր ժապավեն, ինչը հատուկ չէր այդ ժամանակների համար, ինչը այն ժամանակ անսովոր էր ։
Պրանաս Դոմշայտիսի պատկերասրահ
Պատմություն
Կլայպեդիայի պատկերասրահը հիմնադրվել է 1970 թվականին և բացվել 1973 թվականին։ Առաջին ցուցահանդեսը բաղկացած է եղել հին և ժամանակակից լիտվական արվեստի գործերից, 19-րդ դարի և 20-րդ դարի սկզբի Ռուսաստանի և Արևմտյան Եվրոպայի գեղանկարչության նմուշներից։ 1978 թվականին բացվել է նոր ցուցահանդես՝ ներկայացնելով հին նկարները և գրաֆիկան (Վիլնյուսի դպրոց) և 20-րդ դարի առաջին կեսը (Կաունասի դպրոց), ինչպես նաև 20-րդ դարի երկրորդ կեսի կերպարվեստը և կիրառական արվեստը։ 2005 թվականից այն կրում է լիտվացի էքսպրեսիոնիստ նկարիչ Պրանաս Դոմշայտիսի (1880-1965) անունը, որի աշխատանքները պատկերասրահում ցուցադրվում են 2001 թվականից ի վեր։
Լամարա Ճղոնիա
Կենսագրություն
Լամարա Ճղոնիան ծնվել է 1930 թվականի դեկտեմբերի 27-ին Բաթում քաղաքում։ 1956 թվականին ավարտել է Թբիլիսիի կոնսերվատորիայի երգեցողության դասարանը Գ. Գոգիչիձեի ղեկավարությամբ (նախկինում սովորել է Վ. Կաշակաշվիլիի մոտ) ։
Ալբերտ Գալատին
Աբրահամ Ալֆոնս Ալբերտ Գալատին (Abraham Alfonse Albert Gallatin, ), շվեյցարական ծագում ունեցող ամերիկացի պետական և քաղաքական գործիչ, ԱՄՆ ֆինանսների 4-րդ նախարարը։ Ազգաբան, լեզվաբան, պատմաբան, հրապարակախոս, դիվանագետ և կոնգրեսական։
Պրանաս Դոմշայտիսի պատկերասրահ
Ցուցահանդես
Պրանաս Դոմշայտիսի պատկերասրահի ցուցասրահում ներկայացված է Արևմտյան Եվրոպայի, Լիտվայի, Լատվիայի, Ռուսաստանի գեղանկարչություն, քանդակ, գրաֆիկա։ 2001 թվականից գործում է լիտվացի էքսպրեսիոնիստ նկարիչ Պրանաս Դոմշայտիսի գեղանկարչության մշտական ցուցահանդեսը (մոտ 600 աշխատանք) և նրա անվան մշակութային կենտրոնը։ Մշտական ցուցադրության մեջ ներառված են նաև ծովանկարիչ Չեսլովաս Յանուշասի (1907-1993, ԱՄՆ) և քանդակագործ Վիտաուտաս Կաշուբայի ստեղծագործությունները։
Ջեքի Կուգան
«Փոքրիկը» ֆիլմ
«Փոքրիկը» ֆիլմի պրեմիերան կայացել է Նյու Յորքում 1921 թվականի հունվարի 21-ին։ Այն մեծ հաջողություն է ունեցել վարձույթում։ Ինքը՝ Չապլինը, այդ ֆիլմի հաջողությունը բացատրել է նրանով, որ իրեն հաջողվել է համատեղել ողբերգությունն ու կատակերգությունը, ինչը նախկինում չէր օգտագործվել ։ Այս ֆիլմի միջոցով Չապլինին հաջողվել է ոչ միայն հասարակության ուշադրությունը հրավիրել անօթևանների խնդրի վրա, այլև ախարհին ներկայացնել Ջեքիին՝ որպես դերասանի և ձևավորել նրա հետագա ֆիլմերի թեմատիկան։ Ջեքիի խաղն այս ֆիլմում գնահատվել է որպես հրաշալի։ Ֆիլմի պրեմիերայից որոշ ժամանակ անց Ջեքիին և նրա ծնողներին այցելել են առաջատար թերթերի լրագրողներ՝ մի քանի հարց տալու համար։
Պրանաս Դոմշայտիսի պատկերասրահ
Արտաքին հղումներ
Կատեգորիա:Լիտվայի պատկերասրահներ
Ալբերտ Գալատին
Վաղ տարիներ
Ալբերտ Գալատինը ծնվել է Ժնևում՝ Ժան Գալատենի և Սոֆի Ալբերտինա Ռոլազի հարուստ ընտանիքում ։ Գալատենների ընտանիքը մեծ ազդեցություն է ունեցել Շվեյցարիայում, և նրա շատ անդամներ կարևոր պաշտոններ են զբաղեցրել մագիստրատուրայում և բանակում։ Գալատինի վաճառական հայրը մահացել է 1765 թվականին, իսկ նրա մայրը՝ 1770 թվականի ապրիլին։ Որբացած Գալատինը հանձնվել է օրիորդ Պիկտեն, որը հոր՝ Գալատինի հեռավոր ազգականն էր։ 1773 թվականի հունվարին ուղարկվել է գիշերօթիկ դպրոց ։
Ջեքի Կուգան
Պայմանագիր «First National»-ի հետ
Ի տարբերություն նախորդի՝ տվյալ ֆիլմի նկարահանումներն անցկացվել են շտապողականույամբ և կինոոստուդիայի տաղավարներից դուրս՝ քաղաքային իրական օբյեկտներում, ինչը կապված էր «First National»-ի ժամանակավոր վերակազմակերպման հետ։ Ֆիլմը գրքին առավել մոտ դարձնելու համար պրոդյուսերները ներմուծել են շատ վտանգավոր տեսարաններ, որոնց նկարահանման փորձ չեն ունեցել։ Այս գործոնների համադրությունը գրեթե հանգեցրել է ողբերգության։ Առաջին դեպքը տեղի է ունեցել «Selig Film Company» կենդանաբանական այգու տարածքում առյուծների հետ տեսարանի նկարահանման ժամանակ, երբ գիշատիչներից մեկն ազատ է արձակվել, և միայն հրաշքով ոչ ոք չի տուժել ։ Մեկ այլ դեպք էլ ավելի լուրջ հետևանքներ է ունեցել, ընդ որում՝ հենց Ջեքիի համար։ Ավտովթարի արդյունքում տղան հոսպիտալացվել է, իսկ նկարահանումները դադարեցվել են ։
Լամարա Ճղոնիա
Կենսագրություն
1956-1960 թվականներին և 1968 թվականից Թբիլիսիի Զաքարիա Փալիաշվիլիի անվան օպերայի և բալետի թատրոնի մեներգչուհի է։ 1960-1968 թվականներին եղել է Կիևի օպերայի և բալետի թատրոնի մեներգչուհի։ Ելույթներ է ունեցել Մեծ թատրոնում, Լենինգրադի Ս. ԿԻրովի անվան օպերայի և բալետի թատրոնում։
Զբաղվել է համերգային գործունեությամբ։ Նրա կամերային երգացանկն ընդգրկում էր վրացի, ռուս ու արտասահմանյան կոմպոզիտորների շուրջ 400 ստեղծագործություններ։ Համերգներ է տվել նաև արտասահմանում (Ռումինիա, Բուլղարիա, Ճապոնիա, Չեխոսլովակիա, Ֆինլանդիա, Իտալիա, Կանադա, Պորտուգալիա, Իսպանիա, Գերմանիա, Հունգարիա, Ավստրիա, Շվեյցարիա և այլն)։
1976 թվականից դասավանդել է Թբիլիսիի կոնսերվատորիայում (1987 թվականից պրոֆեսոր է)։
Եղել է ԽՍՀՄ Գերագույն խորհրդի 10-րդ գումարման պատգամավոր (1979-1984)։